

Dragi prijatelji knjige i čitanja,

23. travnja 2018. godine održat će se [sedma Noć knjige](http://nocknjige.hr/tekstx.php?id=23&k=1), manifestacija kojom se žele potaknuti čitanje i razgovor o položaju i vrijednosti knjige u suvremenu društvu. Povod su za manifestaciju Svjetski dan knjige i autorskih prava (23. travnja) i Dan hrvatske knjige (22. travnja).

Tema Noći knjige 2018. bit će Budućnost knjige. Točno pedeset godina nakon svemirskoga programa Apollo 8, u sklopu kojega su prvi put ljudi poslani u putanju oko Mjeseca, i pedeset godina od dvaju važnih znanstveno-fantastičnih filmskih uradaka, Planet majmuna i 2001.: Odiseja u svemiru, pitamo se, sa zabrinutošću i radoznalošću, kako će izgledati knjiga sutrašnjice, jesmo li u nju već zakoračili i kako će njezina dostignuća utjecati na našu zainteresiranost za čitanje. Naravno, pouzdati se možemo i u svevremenski, utješni natpis s *Vodiča kroz galaksiju za autostopere*: „Bez panike“, nadajući se da će se stvari razvijati točno onako kako trebaju.

Kao i prethodnih godina za *Noći knjige*, tijekom cijeloga dana odvijat će se, u knjižarama, antikvarijatima, knjižnicama i drugim prostorima, brojna događanja: predstavljanja knjiga, javna čitanja, druženja s autorima, radionice i sl., kako bi nas ljubav prema knjizi međusobno povezala u njezinu slavljenju i promicanju.

Tim povodom naša knjižnica raspisuje dva natječaja na temu *Budućnost knjige*: 1) Likovni i literarni natječaj za djecu predškolskih skupina dječjih vrtića i učenike osnovnih i srednjih škola i 2) Literarni natječaj za učenike od 3. do 8. razreda osnovnih škola i učenike srednjih škola

**Literarni natječaj za učenike od 3. do 8. razreda osnovnih škola**

**i učenike srednjih škola**

Pozivamo učenike od 3. do 8. razreda osnovnih škola i učenike srednjih škola u Šibensko-kninskoj županiji na sudjelovanje na natječaju za najbolju kratku priču na temu **Budućnost knjige.**

Priče duljine do 5400 znakova mogu napisane rukom ili računalno. Možete ih osobno donijeti u Knjižnicu i ostaviti na Dječjem odjelu (na središnjem pultu) ili poslati na našu Facebook stranicu.

Natječaj je otvoren do 14. travnja 2018. Stručno povjerenstvo među pristiglim će pričama odabrati tri najbolje a autori će biti prigodno nagrađeni. Najbolje priče bit će javno pročitane, a autorima uručene nagrade 23. travnja 2018. na Dječjem odjelu Knjižnice u 18:15.

Napomena: Molimo sudionike natječaja da pristanu na javno čitanje i korištenje elemenata poslanih literarnih radova u nekomercijalne svrhe.

Kontakt osoba:

Marina Šimić, dipl. knjižničar

Dječji odjel Knjižmice

022/201 280; 098 759 892

djecji-odjel@knjiznica-sibenik.hr

**Likovni natječaj za djecu predškolskih skupina dječjih vrtića i učenike osnovnih škola**

Zadanu temu **Budućnost knjige…** treba likovno obraditi u skladu s planom i tehničko-izražajnim mogućnostima primjerenim dobnoj skupini.

Mogu se primijeniti slikarske, grafičke i crtačke tehnike ili tehnike oblikovanja. Na poleđini likovnog rada koji odgojitelj/učitelj dostavlja na natječaj obvezna je “naljepnica” s osnovnim podacima:

**“NALJEPNICA” ZA LIKOVNI URADAK ZA PREDŠKOLCE**

|  |  |
| --- | --- |
| Naziv osnovne teme Natječaja | **Budućnost slikovnice**  |
| Ime i prezime, spol (m/ž), godine/dob |  |
| Dječji vrtić, mjesto, adresa |  |
| Likovna tehnika |  |
| Ime i prezime mentora |  |

**“NALJEPNICA” ZA LIKOVNI URADAK ZA UČENIKE OSNOVNIH ŠKOLA**

|  |  |
| --- | --- |
| Naziv osnovne teme Natječaja | **Budućnost knjige**  |
| Ime i prezime, spol (**m/ž**), godine/dob |  |
| Školamjesto, adresa |  |
| Likovna tehnika |  |
| Ime i prezime mentora |  |

Sve radove prispjele na natječaj vrednovat će prosudbeno povjerenstvo. Tri najbolja bit će nagrađena.

Izložba će biti otvorena **23. travnja 2014. u 18.00 na dječjem odjelu Knjižnice.**

**Rokovi i način opreme/slanja likovnih radova**

Radove treba poslati ili donijeti osobno **do 14. travnja 2018**. na adresu:

Gradska knjižnica “Juraj Šižgorić” Šibenik

Dječji odjel

(uz napomenu “Za likovni natječaj **Budućnost knjige…** ”)

Poljana 6

22 000 Šibenik.

Radovi trebaju biti propisno zaštićeni. Ne smiju biti savijeni u tube.

Radovi se ne vraćaju!

Napomena: Molimo sudionike natječaja da pristanu na izlaganje i korištenje elemenata poslanih likovnih uradaka u nekomercijalne svrhe.

**Kontakt osoba:**

**Zdenka Bilušić,** prof., voditeljica Odjela za vizualnu kulturu Knjižnice

022/201299; 098/603 421

zbilusic@knjiznica-sibenik.hr